Geumpa Gayo 2013

**Geumpa Gayo 2013** nakeuh geumpa 6,1 bak skala richter nyang teujadi di Kabupatèn Acèh Teungoh bak 21 uroë Buleuën Tujôh thôn 2013. Lam geumpa nyoë nakeuh meuninggai ureuëng dum 39 droë, ngon rab 500 droë nyang la'én nakeuh cidra. Leubèh nibak 3.000 rumoh hancô.

## Seubab geumpa
Geumpa bumoë kayém that teujadi di Sumatra meuseubab pulo nyan na bak ceuë konvergen neuduëk Lempeng Sunda meusubduksi dimeuyub Lempeng Indo-Australia. Lempeng nyan meugrak singet sabé ngon teuga na 60 mm tiëp thôn ngon komponen nyang teuplah rot uneunjih meutulak lé patahan strike-slip di dalam pulo Sumatra, nyang geupeunan patahan rayeuk Sumatra. Thôn 2004, Sumatra teupéh cit ngon geumpa bumoë ngon ië beuna Sumatra–Andaman thôn 2004. Ië beuna nyang teuka nibak geumpa 9,2 skala richter nyan jeuët keu meuninggai meureutôh ribèe droë ureuëng di da'irah La'ôt Hindia. Thôn 2009, hana kureuëng nibak 1.000 droë ureuëng meuninggai lam geumpa bumoë Sumatra 2009. Bak buleuën Peuët thôn 2012, geumpa 8,6 skala richter na meuninggai cit 5 droë ureuëng di Acèh

## Kri geumpa
Poh 14:37 bak watèe di Acèh atawa poh 07:37 UTC uroë 21 buleuën Tujôh thôn 2013, geumpa nyang teugajih 6,1 ka jiguncang bumoë nibak lhôk 10 km dimeuyub muka tanoh. Epeisentrum geumpa nyan na di da'irah tanoh manyang Kabupatèn Bener Meriah, paih bak ujông barat la'ôt Sumatra, 55 km blah rot tunong Kabupatèn Bireuën. Geumpa nyoë teujadi di patahan Semangko. Geumpa meuguncang na trép kureung leubèh 15 detik ngon na geutunyum lé ureuëng nyang neuduëk di Banda Acèh nyang na jarak 510 km, geutunyum cit lé ureuëng duëk di Malaysia Lam leupah nibak geumpa phôn lam padum-padum jeuëm nibak nyan na cit meupadum go jiguncang lé adoë geumpa nyan nyang na teuga 4,3 5,5 ngon 5,2

## Meureuloh buët geumpa

Seuningoh jih bak uroë 3 buleuën Tujôh, jumeulah kureubeuën nyawong lam keunira raseumi peumeurèntah Indônèsia nakeuh 29 droë ureuëng meuninggai ngon 420 droë nyang cidra, meunan pih lé peujabat raseumi di Acèh geupeugah nakeuh paléng dit 42 droë ureuëng nyang meuninggai. Bener Meriah ngon Acèh Teungoh nakeuh wilayah nyang that brat keunong lam musibah nyan. 

Reuloh rumoh lam musibah nyan na keuh 15.919 boh rumoh, salang peuneudong umum na 623 boh. Si dit-dit that na 22.135 droë ureuëng di Bener Meriah ngon Acèh Teungoh ka geuwèh nibak teumpat tinggai ngon neuduëk lam meungungsi. Ureuëng ureuëng nyan geuminah hana jeu'h cit nibak rumoh tinggai nyang ka reuloh brat atawa bacut. Di Bener Meriah, na 2.057 boh rumoh nyang reuloh, 662 boh nyang reuloh brat, peuneudong umum nyang reuloh na 76 boh. Lapan boh gampông dari 233 gampông nyang teupèh langsông ngon geumpa. Jumeulah ureuëng meungungsi disinan na 2.265 droë. Ureuëng nyang ka meungingsi nyan ka geutinggai lam tenda-tenda darurat ngon cuaca malam di da'irah gunong nyang leupië jih sampoë 14° C.

## Beunantu
Saboh peusawat ngon helikopter ka geukirém lé peumerèntah keu geujak bantu teuntra ngon peulisi da'irah nyan bak ôseuha peuseulamat kureubeuën geumpa. Le ra'uëh nyang ka reuloh ngon meutôp runtôh tanoh, ka jeuët keu payah keuh bak geukeurija tim peuseulamat. Hana léstrek ngon sinyal talipun pih jeuët keu ssôah kri keu meuhubông ureuëng di da'irah musibah. Lam padum uroë lheuëh musibah ka meuhasé keuh geukirém beunantu nyang leubèh le keu ureuëng keunong musibah. Badan mitigasi bencana Acèh geupeugah beunantu nyang leubèh le keuneuk geuseudia 'oh ka na data nyang paih keu bhaih peuë mantong nyang geupeureulée.

Bak uroë 3 buleuën Tujôh, 40 miliar rupiah (keunira US$4 juta) ka geubri keu ôseuha peupuléh da'irah. Masa keurija darurat geupuga di Bener Meriah keu saboh minggu, ngon jeuët geupeupanyang meunyoë na peureuleè. Lima lokasi pengungsian berada di Bener Meriah dan 10 lokasi pengungsian terdapat di Aceh Tengah.

La'én nibak beunantu peumeurèntah, that ramèe cit ureuëng biasa nyang geubantu lam masa tanggap darurat keu kureubeuën geumpa. Jeuët geubri beunantu lé ureuëng-ureuëng nyan ngon kri geumeuripèe ngon langsông geu peujôk keudéh bak kureubeuën geumpa di Acèh Teungoh ngon Bener Meriah. Beunantu nyan dari masa phôn-phn geumpa laju teuka cit nibak komunitas sosial media nyang na di Acèh ngon Indônèsia, lagèe komunitas ngon forum diskusi bak Facebook ngon Twitter. Meumacam cara ureuëng nyan geusôeuha beunantu, ngon areuta atawa ngon teunaga.

## Referensi